
 ANEXĂ LA PHCL MACEA NR.39/26 06 2026 



REGULAMENT
privind organizarea şi funcţionarea activităţilor de jocuri de noroc loto tradițional şi a pariurilor
sportive pe teritoriul comunei Macea

Art. 1. Obiectul regulamentului 
(1) Prezentul regulament stabileşte condiţiile de emitere a autorizaţiei de funcţionare locale pentru desfăşurarea jocurilor de noroc de tip loto tradițional de către Compania Naţională "Loteria Română" SA şi a pariurilor sportive pe teritoriul comunei Macea. 
(2) Regulamentul a fost elaborat în baza prevederilor OUG nr. 7/2026 privind modificarea şi completarea unor acte normative, a O.U.G. nr. 57/2019 privind Codul administrativ, a Legii nr.227/2015 privind Codul fiscal şi a O.U.G. nr. 77/2009 privind organizarea şi exploatarea jocurilor de noroc, cu modificările şi completările ulterioare. 

Art. 2. Domeniul de aplicare 
(1) Compania Naţională "Loteria Română" SA care desfăşoară activităţi de jocuri de noroc de tip loto şi operatorii economici care exploatează doar jocuri de pariuri sportive, autorizaţi conform legii pe teritoriul comunei Macea, îşi desfăşoară activitatea în baza autorizaţiei de funcţionare locală, emisă anual de către Compartimentul administrarea domeniului public și privat din aparatul de specialitate al primarului comunei Macea, în baza hotărârii Consiliului Local al comunei Macea de acordare a autorizaţiei. 
(2) Activităţile de jocuri de noroc de tip loto tradițional şi de pariuri sportive pe teritoriul UAT Macea se desfăşoară cu respectarea licenţei de organizare a jocurilor de noroc şi a autorizaţiei de exploatare valabile, emise de către Comitetul de supraveghere al Oficiului Naţional pentru Jocuri de Noroc. 
(3) Prin noţiunea de "jocuri de noroc de tip loto tradiţional" se înţelege evenimente ce constau în extrageri de numere, de litere, bilete sau simboluri, indiferent de procedurile şi caracteristicile mijloacelor utilizate pentru efectuarea extragerilor (urne, roţi, cupe şi alte asemenea mijloace) care se desfăşoară cu sau fără prezenţa fizică a jucătorilor. În această categorie se includ: loteriile, inclusiv cele instantanee, şi orice joc de noroc care se desfăşoară cu sau fără prezenţa fizică a jucătorilor şi care constă în extrageri de numere, de litere, simboluri, formulare sau bilete, prin intermediul cărora pot fi obţinute diverse câştiguri determinate de evenimente care se desfăşoară cu sau fără prezenţa fizică a jucătorilor. 

Art. 3. Taxa anuală de autorizare 
(1).Taxa anuală pentru emiterea autorizaţiei de funcţionare locală, în cursul anului 2026, este de 500 lei/locație cu suprafață de până la 100 mp inclusiv, pentru fiecare locaţie fizică în care se va desfăşura activitatea de jocuri de noroc de tip loto tradiţional şi activitatea de pariuri sportive.
(2). În cazul localurilor cu suprafața de peste 100 mp taxa anuală pentru emiterea autorizaţiei de funcţionare locală se stabilește prin adăugarea la cuantumul prevăzut la alin. (1) a sumei 5 lei pentru fiecare mp suplimentar.
(4). Pentru anul 2026, taxa anuală se va achita proporţional cu numărul de luni aferente perioadei de valabilitate a autorizaţiei, inclusiv luna în care a fost eliberată autorizaţia de funcţionare. 
(5) Taxa anuală se plăteşte în termen de 30 de zile de la emiterea autorizaţiei, sub sancţiunea anulării autorizaţiei în cazul nerespectării termenului de plată. 
(6) Cuantumul acesteia se stabileşte anual, odată cu adoptarea hotărârii de consiliu local privind nivelurile valorilor impozabile, a impozitelor şi taxelor locale aplicabile pe raza comunei Macea. 
(7) Sumele încasate din taxa anuală pentru emiterea autorizaţiei de funcţionare locale constituie venituri proprii ale bugetului local. 
(8) Autorizaţia de funcţionare se eliberează după ce operatorul economic prezintă dovada achitării taxei anuale. 

Art. 4. Procedura de autorizare 
(1) Pentru emiterea autorizaţiei de funcţionare locale, operatorul depune la Compartimentul administrarea domeniului public și privat din cadrul Primăriei comunei Macea, pentru fiecare locaţie fizică pentru care se doreşte autorizarea, următoarele înscrisuri: 
a) cerere privind emiterea autorizaţie de funcţionare locale în cuprinsul căreia se vor menţiona adresa spaţiului/imobilului pentru care se solicită autorizaţia, programul de funcţionare şi suprafaţa acestuia; 
b) copie certificat de înregistrare ORC (cod CAEN 9200 - jocuri de noroc); 
c) copie certificat constatator pentru locaţia unde urmează să se desfăşoare activitatea; 
d) copie după licenţa organizare şi autorizaţia exploatare emisă de Comitetul de supraveghere al Oficiului Naţional pentru Jocuri de Noroc; 
e) copie după actul care atestă posesia legală a spaţiului în care urmează să se desfăşoare activitatea (act de proprietate, contract de închiriere, contract de comodat); 
f) copie după autorizaţia de securitate la incendiu eliberată de ISU judeţul Arad pentru fiecare locaţie fizică în care îşi va desfăşura activitatea operatorul de jocuri de noroc sau negaţie în situaţia în care nu este necesar avizul; 
g) dovada că nu există datorii restante la bugetul de stat şi/sau bugetul asigurărilor sociale de stat. 
(2) În vederea emiterii autorizaţiei de funcţionare locale, operatorul de jocuri de noroc va achita toate obligaţiile fiscale datorate bugetului local al comunei Macea. 
(3) Desfăşurarea activităţilor reglementate de prezentul regulament pe raza comunei Macea se realizează numai în baza autorizaţiei de funcţionare emise de Consiliul Local al comunei Macea. 
(4) Autorizaţia de funcţionare se emite exclusiv pentru punctele de lucru aparţinând Companiei Naţionale "Loteria Română" S.A. şi operatoriilor economici care exploatează doar jocuri de pariuri sportive, autorizaţi conform legii. 
(5) În incinta imobilului/spaţiului autorizat pentru activitatea de jocuri de noroc de tip loto tradiţional şi la distanță, noroc, noroc plus şi super noroc, expres şi lozuri şi activitatea de pariuri sportive, este interzisă desfăşurarea altor tipuri de jocuri de noroc decât cele pentru care a fost eliberată autorizaţia de funcţionare. Nerespectarea acestei interdicţii are ca şi consecinţă anularea autorizaţiei de funcţionare. 
(6) Autorizaţia de funcţionare se va emite de către Compartimentul administrarea domeniului public și privat din cadrul Primăriei comunei Macea pentru fiecare locaţie fizică în care se va desfăşura activitatea de jocuri de noroc, respective de pariuri sportive, având la bază hotărârea Consiliului Local al comunei Macea de acordare a autorizaţiei. Cu ocazia acordării autorizaţiei de funcţionare locale, prin hotărârea consiliului local se va stabilii şi zona/zonele în care se va desfăşura activitatea de jocuri de noroc. 
(7) Hotărârea de consiliu local prin care se acordă sau se respinge autorizaţia de funcţionare a operatorului de jocuri de noroc sau de pariuri sportive, se aduce la cunoştinţa publicului prin afişare pe pagina de internet a Primăriei comunei Macea. 
(8) Autorizaţia de funcţionare locală nu se va acorda în următoarele cazuri: 
-contravine planului general de dezvoltare urbană de pe teritoriul comunei Macea; 
-aduce prejudicii spațiilor aflate în incinta sau în apropierea unor clădiri de valoare arhitectonică deosebită ori cu valoare de patrimoniu; 
-activitatea de jocuri de noroc se face în spaţii improvizate, insalubre, ce reprezintă un risc pentru sănătatea participanţilor la aceste activităţi; 
-imobilul/spațiul în care se desfăşoară activitatea de jocuri de noroc nu este intabulat sau a fost construit fără autorizaţie de construire; 
-se încalcă dispozițiile prezentului regulament. 
(9) Cerinţele minime pe care trebuie să le îndeplinească locaţiile specializate în care se organizează activităţile precizate la art.2 sunt următoarele: 
a) nu sunt situate în incinta unui aşezământ de învăţământ, a unor aşezăminte de cultură, artă, sănătate, cu caracter social, de culte religioase şi altele asemenea sau în perimetrul delimitat destinat acestora sau în imediata vecinătate a acestora; 
b) nu sunt situate în spaţii care din cauza amplasării ar conduce la obstrucţionarea traficului sau la limitarea liberului acces către alte locaţii de interes, respectiv: intrări în imobile, staţii ale mijloacelor de transport în comun şi altele asemenea; 
c) suprafaţa locaţiilor permite amplasarea mijloacelor de joc astfel încât să se creeze o ambianţă plăcută pentru participanţi; 

Art.5. Obligaţiile titularului autorizaţiei de funcţionare 
Titularul autorizaţiei de funcţionare are următoarele obligaţii: 
a) să respecte legislaţia privind organizarea şi desfăşurarea jocurilor de noroc de tip loto tradiţionale sau pariuri sportive; 
b) să respecte prevederile prezentului regulament; 
c) să achite taxa anuală pentru obţinerea autorizaţiei de funcţionare, în termen de 30 de zile calendaristice de la data eliberării; 
d) să achite orice alte taxe stabilite de Consiliul Local al comunei Macea; 
e) să respecte condiţiile stabilite prin autorizaţia de funcţionare emisă; 
f) să permită verificarea activităţii de către autorităţile competente; 
g) să-şi stabilească un program de funcţionare, cu respectarea normelor de linişte şi ordine publică, până cel târziu ora 22, pe care să îl afişeze la loc vizibil la intrarea în unitate; 
h) să asigure şi să întreţină curăţenia pe domeniul public sau privat al comunei Macea din imediata apropiere a spaţiului în care se desfăşoară activitatea; 
i) să afişeze autorizaţia într-un loc vizibil; 
j) să respecte programul de funcţionare; 
k) să nu permită minorilor participarea la jocurile de noroc organizate/desfăşurate; 
l) să achite taxa de salubrizare stabilită prin hotărâre a Consiliului Local pentru prestări servicii de salubritate, pentru fiecare punct loto; 
m) să nu amplaseze reclame luminoase sau de orice fel fără a deţine avizul autorităţii publice locale; 
n) să despăgubească persoanele cărora le-au fost provocate pagube din culpa acestuia; 
o) să nu expună mobilier urban în afara spaţiului, cu excepţia materialelor de publicitate şi reclamă. 

Art.6. Valabilitatea autorizaţiei die funcţionare 
(1) Autorizaţia de funcţionare se emite pe o perioadă de un an calendaristic, începând cu data de 01 ianuarie a fiecărui an. 
(2) Pentru anul 2026, perioada de valabilitate începe să curgă de la data eliberării şi până la data de 31.12.2026. 
(3) Autorizaţia de funcţionare poate fi reînnoită la solicitarea titularului, cu respectarea procedurii stabilite prin prezentul regulament. 

Art.7. Procedura de obţinere a autorizaţiei de funcţionare 
(1) Etapele parcurse pentru obţinerea autorizaţiei de funcţionare pentru jocurile de noroc de tip loto tradiţionale de către Compania Naţională "Loteria Română" S.A. şi jocurile de pariuri sportive, pe raza administrativ-teritorială a comunei Macea sunt următoarele: 
1. depunerea cererii tip însoţită de documente prevăzute la art. 4 la Primăria Comunei Macea - Compartiment administrarea domeniului public și privat; 
2. înregistrarea şi verificarea dosarului de către Compartiment administrarea domeniului public și privat
3. solicitarea de completări (dacă este cazul). Dacă dosarul este incomplet, solicitantului i se comunică în scris, în termen de 5 zile lucrătoare, documentele care trebuie completate sau clarificate. Solicitantul are obligaţia ca în termen de 5 zile lucrătoare de la data primirii solicitării să completeze dosarul 
4. analiza şi întocmirea referatului de propunere de către Compartiment administrarea doemniului public și privat şi a Proiectului de hotărâre privind propunerea de acordare sau de respingere a autorizaţiei de funcţionare. 
5. după aprobarea Consiliului Local al comunei Macea, în termen de 10 zile lucrătoare, Compartimentul adminsitrarea domeniului public și privat va emite autorizaţia de funcţionare locală solicitantului 

Art.8. Control şi sancţiuni

(1) Respectarea prevederilor prezentului regulament este verificată de către Compartimentul administrarea domeniului public și privat din cadrul Primăriei comunei Macea. 
(2) Constituie contravenţie nerespectarea prevederilor art. 4 alin.(5), art. 5 lit. b), lit. e), lit, g), lit. j), lit. k), lit. m) şi se sancţionează cu amendă de la 1500 lei la 2500 lei şi cu măsura complementară a retragerii autorizaţiei de funcţionare. 
(3) Constatarea contravenţiilor şi aplicarea sancţiunilor prevăzute la alin. (2) se face de către împuterniciții Primarului Comunei Macea. 
(4) Contravenientul poate achita jumătate din minimul amenzii prevăzute la alin. (2) în termen de 15 zile de la data comunicării procesului-verbal de contravenţie. 
(5) Prevederile prezentului regulament se completează cu prevederile OG nr. 2/2001 privind regimul juridic al contravenţiilor, cu modificările şi completările ulterioare; 
(6) În termen de 10 zile lucrătoare de la data aplicării sancţiunii contravenţionale, agentul constatator va înainta o copie a procesului-verbal de contravenţie însoţită de orice documente sau dovezi pentru săvârşirea contravenţiei, după caz, la Compartimentul administrarea domeniului public și privat, în maxim 30 de zile calendaristice de la data primirii, a procedurilor pentru retragerea autorizaţiei de funcţionare, prin hotărâre a Consiliului Local al comunei Macea. 
(7) În situaţia retragerii autorizaţiei de funcţionare taxa anuală achitată nu se restituie. 

Art.9. Se aprobă modelul de autorizaţie, conform anexei care face parte din prezentul Regulament. 

PRIMĂRIA COMUNEI MACEA



	




AUTORIZAŢIE DE FUNCŢIONARE LOCALĂ 
pentru desfăşurarea activităţii de loto tradiţional/pariuri sportive
NR. ___ / ___


Eliberată în baza Hotărârii Consiliului Local al comunei Macea nr. ______ /20 __ pentru aprobarea Regulamentului privind organizarea şi funcţionarea activităţilor de jocuri de noroc loto tradiţionale şi la distanţă, noroc, noroc plus şi super noroc, expres şi lozuri şi pentru pariuri sportive, pe teritoriul comunei Macea şi a HCL Macea nr. __ / ___ privind acordarea autorizaţiei de funcţionare locală;



Agentul economic ________________________________ , cu sediul în ___________________________ , 
având numărul de înmatriculare la Registrul Comerţului ___________________ , CUI _______________ , 
Primeşte autorizaţia de a desfăşura activitatea de jocuri de noroc de tip: 
-loto tradiţional □ 
-pariuri sportive □ 
în comuna Macea, sat Macea/Sânmartin, str. _____________ , nr. _ , bl. ____ , ap. __ , jud. Arad. 
Perioada de valabilitate a autorizaţiei este până la data de______________________________________ . 






         Primarul Comunei Macea

